पति को तो ढूूंढा नहीं, अब क्वार्टर भी करा रहे हैं खाली
एसडीओपी बोले- मैं थाना प्रभारी से बात करता हूं
भास्कर संवाददाता | कोलारस
साहब! मेरे 6 बच्चे है। पति 8 दिसंबर 2014 से ड्यूटी करते हुए गुमशुदा हो गए हैं। पुलिस उन्हें तो ढूंढ कर नहीं लाई उल्टा क्वार्ट खाली करने को कह रही है। ऐसे में अब में 6 बच्चों को लेकर कहां जाऊं। ये कहना है प्रधान आरक्षक लियोराम की प|ी गायत्री भगत का है। वहीं इस संबंध में एसडीओपी का कहना है कि मैं संबंधित थाना प्रभारी से बात करता हूं।
यह है पूरा मामल: कोलारस के पुलिस लाइन क्वार्टर में रहने वाली गायत्री भगत का पति लियोराम प्रधान आरक्षक के पद पर खनियाधाना में तैनात था। गायत्री के अनुसार वह 8 दिसंबर 2014 को खनियाधाना गया था। और गायत्री से शाम को पहुंचने के बाद फोन पर बात हुई थी। लेकिन जब दूसरे दिन उसने अपने पति को फोन लगाया तो फोन स्विच ऑफ गया तो उसने विभाग में पदस्थ संबंधितों से संपर्क किया लेकिन कोई पता नहीं चला इसके बाद उसने शिकायत दर्ज कराई, लेकिन इसके बाद भी आज तक पुलिस विभाग में पदस्थ प्रधान आरक्षक का कोई पता नहीं चल सका है। ऐसे में गायत्री आर्थिक तंगी से जूझ रही है। वहीं गायत्री का कहना है कि अब मेरे 6 बच्चों को में क्या खिलाऊं और कैसे उन्हें पढ़ाने स्कूल भेजू जब घर में ही खाने के लाले पढ़ने लगे है। और ऐसे मेरे से पुलिस के अधिकारी क्वार्टर खाली कराने का दबाव बना रहे हैं।
विभाग ने दी 40 हजार रुपए की सहायता, मिले सिर्फ 30 हजार
पति गायब होने के बाद गायत्री को 40 हजार रुपए की सहायता राशि स्वीकृत की थी। परन्तु विभाग की हीला हवाली के चलते आज तक केवल 30 हजार रुपए ही पीड़ित महिला को मिल सके हैं। बांकी के पैसों के लिए विभाग के चक्कर लगा रही है पीड़िता।
गुमशुदा आरक्षक के आश्रित।
पुलिस कर्मी ड्यूटी पर ही नहीं तो उसके परिवार को सरकारी क्वार्टर में रहने का कोई हक नहीं
जो व्यक्ति ड्यूटी पर ही नहीं आ रहा है उसको सैलरी कैसे दी जा सकती है। और रही बात कोलारस पुलिस द्वारा क्वार्टर खाली कराने की बात तो जब पुलिस कर्मी ही ड्यूटी पर नहीं आ रहा है। तो उसके परिवार को सरकारी क्वार्टर में रहने का कोई हक ही नहीं है।- दिलीप पांडे,थाना प्रभारी खनियाधाना
मैं इस संबंध में थाना प्रभारी से बात करता हूं
आरक्षक के परिवार की आर्थिक सहायता की बात है। इसके बारे में आपको शिवपुरी पुलिस अधीक्षक कार्यालय के सहायता विभाग से ही जानकारी मिल सकती है। सरकारी क्वार्टर खाली कराने के लिए दबाव बनाने बाली बात है। तो मैं थाना प्रभारी से बात करके पता करता हूं। सीके आर्य,एसडीओपी कोलारस
अनदेखी
hin_Deva hin_Deva mag_Deva hin_Deva hin_Deva hin_Deva hin_Deva mai_Deva hin_Deva hin_Deva hin_Deva hin_Deva mag_Deva